କେନ୍ଦୁଝର/ପୁରୀ, ଅଗଷ୍ଟ ୩ (ଲୋକାଲ ୱାୟାର) : ଅନ୍ତର୍ଜାତୀୟ ବାଲୁକା ଶିଳ୍ପୀ ସୁଦର୍ଶନ ପଟ୍ଟନାୟକ ଓ କେନ୍ଦୁଝର ସଦର ବ୍ଲକ ଟିକରପଡ଼ା ଗ୍ରାମର ନିଶିକାନ୍ତ ବେହେରା ସୋମବାର ରାକ୍ଷୀ ପୂର୍ଣ୍ଣିମା ଅବସରରେ ବାଲୁକା କଳା ମାଧ୍ୟମରେ ରାଜ୍ୟବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପୁରୀ ବେଳାଭୂମିରେ ରାକ୍ଷୀ ନିର୍ମାଣ କରିବା ସହ କୋଭିଡ୍ ଯୋଦ୍ଧାଙ୍କ ସହିତ ରାକ୍ଷୀ ପାଳନ କରିବା ପାଇଁ ସେ ବାର୍ତ୍ତା ଦେଇଛନ୍ତି ।
ସେହିପରି କେନ୍ଦୁଝରର ନିଶିକାନ୍ତ ବେହେରା ନିଜ ଘର ପାଖରେ ବାଲୁକା କଳାରେ ଭାଇ ଓ ଭଉଣୀ ମଧ୍ୟରେ ଥିବା ଅତୁଟ ବନ୍ଧନର ବାର୍ତ୍ତା ଦେଇଛନ୍ତି । ଯାହାକୁ ସମସ୍ତେ ପ୍ରଶଂସା କରିଛନ୍ତି।
ପିଲା ଦିନରୁ ଟେରାକୋଟା କାମରେ ବାପାଙ୍କୁ ବିଭିନ୍ନ ରଙ୍ଗ କାମରେ ସହାୟତା କରି ଆସିଥିବା ନିଶିକାନ୍ତ ଆଜି ଜଣେ ଦକ୍ଷ ଚିତ୍ରକାର ଭାବରେ ନିଜକୁ ପ୍ରତିଷ୍ଠା କରିପାରିଛନ୍ତି।
ନିଜସ୍ୱ ଉଦ୍ୟମ ରେ ସେ ଚିତ୍ର କଳା ସାଙ୍ଗକୁ ବାଲୁକା କଲା, ମୂର୍ତ୍ତି ଗଢ଼ିବା, ମୁରୁଜ ରେ ଚିତ୍ର, ବିଭିନ୍ନ ବ୍ୟକ୍ତିଙ୍କ ପ୍ରତିଚିତ୍ର ଅଙ୍କନ, ସ୍ଥାପତ୍ୟ କଳା ଆଦିରେ ନିଜକୁ ପ୍ରତିଷ୍ଠା କରିପାରିଛନ୍ତି।
